paragraph_text: Danas žive od zemljoradnje, sitne trgovine i obrta. Čorti-sela specijalizirana su u obrtima i drugim proizvodima s kojima će trgovati ili prodavat drugim Čorti-selima. Od poljoprivrednih proizvoda uzgajaju kukuruz, grah, povrće, voće, šećernu trsku, kavu i duhan. Trgovini je namijenjena i proizvodnja šešira, košara, štavljene kože i kožnih predmeta, lončarija, sapun, ugljen i drugo.